ming030890/wiki-yue-high-quality huggingface dataset:
東京大學

東京大學（日文：東京大学，讀音：とうきょうだいがく，簡稱「東大」）係日本第一間國立最高學府，喺日本東京都，1877年創立，係日本最老牌嘅大學之一，佢同日本另一間大學京都大學同樣享負盛名。依家東京大學本部校址係日本東京都文京區本鄉七丁目嘅3番1號。
東京大學前身係1864年明治年間創立嘅東京開成學校同埋東京醫科學校，1877年改制成為日本首先以現代學制為之綱要而成立嘅大學。
東京大學喺學術方面出產咗6位諾貝爾獎得獎者，喺政治方面出產咗6位日本內閣總理大臣（首相）。

歷史
東京大學紅門
明治維新之後，日本政府統合咗江戶幕府所直轄嘅昌平坂學問所、開成所同醫學所，為之「大學校」，成為東京大學前身嘅東京開成學校同醫學校。
東京開成学校係東京開成所，文久三年（1863年）創立，本來係教授「蘭學」嘅幕府直轄院校，明治4年（1871年）聯同昌平坂學問所、醫學所改組成為「東京開成學校」。明治10年（1877年）4月12號同「東京醫學校」（東京醫学校）再合組為東京大學，歸當時文部省所打理。大學最初淨只係得四個學部：法學部、理學部、醫學部同文學部，學生人數係1600人左近。以學士授與機關而言，東京大學係僅次於明治9年（1876年）設置嘅札幌農學校（今日嘅北海道大學前身）。
明治19年（1886年）3月，日本政府頒佈「帝國大學令」，將東京大學易名做帝國大學，係法理醫文四學部之外，另立工學部。明治23年（1890年），政府再頒令，合併東京農林學校，設置「農家大學」。明治30年（1897年）6月改名做東京帝國大學，以呼應京都帝國大學（今日嘅京都大學）嘅創立，免生混淆。大正8年（1919年）再設立經濟學部。
二戰之後，喺昭和22年（1947年）9月復名做東京大學。之後幾年之間，直至昭和33年（1958年），陸續設立教養學部、教育學部同埋藥學部。

校區
東京大學有本鄉總校區（東京都文京區）、淺野校區（東京都文京區）、彌生校區（東京都文京區）、駒場校區（東京都目黑區）、白金校區（東京都港區）、三鷹校區（東京都三鷹市）同埋檢見川校區（千葉縣千葉市）七個校區，加咗個附屬植物園、農場、牧場、海洋實驗場、理學實驗場、工學實驗場同埋附屬學校，面積好大嘅，約莫1518萬平方米。

學部
東京大學嘅哥特式風格建築－法學部二號館
東京大學有法學部、醫學部、工學部、文學部、理學部、農學部、經濟學部、教養學部、教育學部、藥學部。而家提供約260種專業領域，超過2,000種學位課程。東京大學同世界嘅學術聯繫相當緊密，並同世界嘅頂尖高校好似牛津大學、劍橋大學、哈佛大學、麻省理工學院、加州理工學院、普林斯頓大學、斯坦福大學、耶魯大學、哥倫比亞大學、愛丁堡大學、柏林大學、澳大利亞國立大學同北京大學有校際合作關係。

排名
東京大學嚮學術方面係世界排名最高嘅大學之一。東京大學於2011年《QS世界大學排名》中排全球第二十五位，於2012年《世界大學學術排名》（ARWU）中排全球第二十位，於2012-2013年《泰晤士高等教育世界大學排名》（Times rankings）中排全球第二十七位同埋亞洲第一位。
東京小屋

《東京小屋》（日文：小さいおうち，英文：The Little House），係2014年日本電影，由山田洋次執導，松隆子、黑木華、妻夫木聰主演。
弗雷、喬治·衛斯理

弗雷、喬治·衛斯理係英國作家J. K. 羅琳寫嘅奇幻小說《哈利波特》系列嘅兩個角色，係孖生兄弟，榮恩、金妮·衛斯理嘅阿哥。
弗雷德里克·馬爾姆

弗雷德里克·馬爾姆（Fredrik Malm，1977年5月2號—）係瑞典自由黨外事發言人。佢喺2002年到2006年係瑞典自由青年組織主席。
弗雷蘭

弗雷蘭（Vreeland）係荷蘭中部一個城鎮，由烏德勒支省負責管轄。個鎮被幾個湖泊包圍，建成區面積0.3平方公里，鎮上嘅城堡建於1253年左右，2004年人口1,530。
弘中和子

弘中和子係日本足球員，曾經喺1984～198年間為日本女子足球代表隊出場21次，入咗3球。
弗麗嘉

弗麗嘉係北歐神話入面最大嘅女神，亦係奧丁個大老婆。禮拜五個拉丁文名都係嚟自佢。
弘仁

弘仁係日本嵯峨天皇嘅年號，相當於公元810年到824年，前後總共15年。
弗雷德里克·傑克遜·特納

弗雷德里克·傑克遜·特納係一個美國史學家、作家。
弗雷德里克帕西

弗雷德里克帕西（Frédéric Passy，1822年5月20號—1912年6月12號），係法國經濟學家，亦係頭一屆諾貝爾和平獎其中一位得主，1901年攞獎。
弗雷格

弗雷格（Gottlob Frege，1848年11月8號—1925年7月26號）係19世紀德國哲學家同數學家，被譽為係「分析哲學之父」。
效率促進辦公室

效率促進辦公室（簡稱效率辦；英文：Efficiency Office）係香港特別行政區政府創新及科技局轄下嘅部門，喺1992年5月成立，當時叫做效率促進組。2018年4月1號，效率促進組由政務司司長辦公室撥歸創新及科技局，並改名做效率促進辦公室。

簡介
效率促進辦公室透過推動同促進變革改進公共服務同相關嘅管理，令到呢啲服務以更方便使用者同有效嘅方式應對社會嘅需要。透過公共服務使用者、提供者、分析，收集見解同諗法，並加以應用，目標係促進個別機構同政府充份合作，為香港提供及時、綜合同設計得宜嘅服務。

工作
效率促進辦公室同公共服務單位同受監管機構攜手合作，加強公共服務嘅效率同成效。提供管理顧問服務，並透過學習、設計、示範，支持創新。

管理顧問
管理顧問團隊以一系列服務，靈活噉協助公共服務單位。經過培訓嘅管理參議主任職系同事，服務喺效率促進辦公室、五個決策局同十個部門。

以民為本服務
給予建議並協助公共服務單位設計同提供更多以民為本服務；亦營運多個項目，包括1823電話中心、政府青少年網站、社會創新及創業發展基金嘅項目，藉此將以民為本嘅創新意念引入公共服務。

方便營商
負責協調政府有關方便營商嘅工作，統籌相關決策局同部門喺支援方便營商諮詢委員會同轄下工作小組方面嘅工作。積極推展「精明規管」計劃以改善規管環境，方便營商。

團隊
效率促進辦公室嘅專業團隊由管理參議主任同埋唔同職系嘅公務員組成，包括行政主任職系、文書、秘書職系。為引進新經驗同觀點，亦會聘請設計、傳媒、巿場推廣、資訊科技嘅專業人員成為團隊嘅一分子。
效果器

效果器（英文：effects pedal）係駁喺電結他輸出嘅一種架生仔，用來喺出聲或者錄音之前改變電結他嘅聲，大細通常大約好似衣車腳掣咁上下大。大部分嘅效果器都係用手控制；但係亦有啲係用腳踩嘅，等對手彈緊嘅時候可以用腳例如即時轉大細聲或者改變高低音等等:8:00, 10:38。
效果器傳統上係模擬電路，一個效果器亦都通常淨會出一種效果，但係唔同效果嘅效果器可以駁埋；亦都有新出嘅係數碼嘢，數碼嘢好多時可以出多過一種效果，亦都可以慳錢，但係有樂手認為數碼效果器介面冇咁好用同聲冇咁好:1:52。
效度量表

效度量表（validity scale）係心理測量學上嘅一個概念，係指一個心理測驗入面有一啲加落去用嚟探測做測驗嗰個人「有冇認真作答」嘅題目。例如係其中有三條題目查實係量度緊同一樣行為，而如果有個做測驗嘅人喺呢三條題目上嘅分數差異大，就表示佢可能冇認真噉作答（例如係亂填）。
效率

效率（英文：efficiency）係指一次工作或者一個過程有幾能夠避免嘥物料、能量、錢、同時間。
度小月

度小月係臺灣一間擔仔麵食肆，歷史可以追溯到1895年臺南洪氏先祖喺街邊擺賣，1946年由第二代喺臺南正式定點營業，1999年喺臺北開分舖，2013年同2017年更先後將業務拓展到北京同香港，不過香港分舖喺2024年全線執笠。

事件
2024年9月，度小月香港最後一間舖頭尖沙咀海港城分店執笠。喺香港經常評論時事嘅紀惠集團行政總裁湯文亮博士寫咗篇文，話度小月喺香港全線結業其實係好消息，佢解釋話「度小月」意思係「大家一齊過困難日子，一碗肉碎飯就當一餐」，又話度小月「睇唔起香港人，以為香港要度小月」，更加話度小月全線執笠代表「香港最困難時候即將過去，唔使度小月」。
不過，根據度小月官方網站，「度小月」個名嘅由來實際係創辦家族洪氏先祖靠捕魚搵食，出唔到海嘅月份（「小月」）就賣擔仔麵維持生計，所以叫「度小月」。
度量空間

度量空間（M, d），又叫賦距空間（「距離」係特登定義過嘅），係一個集合配以一個函數，呢個函數被稱爲度量，描述咗集合入面兩個元素（通常稱之爲「點」）之間嘅距離，係幾何學同拓撲學入面好基本嘅一個概念。度量需要符合以下幾個好直觀嘅條件：
A 點同 B 點之間嘅距離係 0 若且唯若 A 點同 B 點係同一點；
任何唔同嘅兩點之間嘅距離係一個正數；
A 去 B 嘅距離同 B 去 A 嘅距離係一樣嘅；
A 去 B 嘅「直接距離」細過或者等於任何「兜路」嘅距離。
任何一個空間上面嘅度量都可以誘導出一個拓撲結構，所以任何度量空間都喺拓撲空間。
最爲人熟悉嘅度量空間應該係二維同三維嘅歐幾里得空間，而以上嘅條件正正捕捉咗歐幾里得度量四個好重要嘅性質。
座奶器

座奶器，電器一種，煲一種，用來座熱啲奶，亦稱暖奶器。有座奶器，就唔使人手煲熱水座奶。
通常情況。開咗嬰兒奶粉，入咗奶樽凍咗。或者留咗母乳入奶樽，由雪櫃拎出來。用法座奶器內注水，放奶樽，開掣煲暖到可以餵奶熱度，拎樽出來畀蘇蝦仔飲。
簡單嘅座奶器要人手估計冷熱，啱先至拎出來。然而有啲亦有時間掣，亦有啲到指定溫度自己停。一般都喺攝氏四十零度。
座右銘

座右銘（motto），又叫訓言，係個人或者組織用嚟自我警誡嘅金句。學校嘅訓言會叫校訓，家族嘅訓言會叫家訓。
座位

座位，又寫做坐位，係畀人坐低嘅位置，設有一張張凳，一個座位容納一個人坐。部份場合嘅座位會有特定編號，入去之前要先買飛確定座位編號，再跟編號坐。
座檯曆

座檯曆，放喺檯上嘅月曆，通常細細張，可以逐月揭。每張月曆紙，背面就印畫或印相。亦有啲主要放畫同相，月曆就從簡，放到一邊。
座檯曆一般有硬紙摺成三角柱體，底窄坐喺檯，兩面乘住月曆紙。
英文稱為desk calendar。
座間

座間係日本神奈川縣一市，人口約莫13萬。
慕尼黑協定

慕尼黑協定（英文：Munich Agreement；捷克文：Mnichovská zrada；德文：Münchner Abkommen）係容許納粹德國吞併捷克斯洛伐克嘅蘇台德地區嘅一份協議，1938年9月30號由英國、法國、德國同埋意大利簽訂。

概要
1938年3月，納粹德國實踐德奧合併後，開始注意下一個侵略目標捷克斯洛伐克。由於靠近兩國邊境嘅捷克斯洛伐克嘅蘇台德地區有300幾萬德意志族，一方面，總理希特勒指使納粹黨徒同部分民眾要求「民族自治」、「脫離捷克斯洛伐克」；另一方面，希特勒又聲稱唔能夠容忍德國境外嘅德意志族受到「欺侮」，要同佢哋「伸張正義」，準備用軍事行動「掃蕩捷克」，為佢屯兵邊界創造輿論條件。希特勒喺9月12號威脅話，如果捷克斯洛伐克政府唔畀蘇台德地區嘅德意志族「公平待遇」，德國就會採取行動。而捷克斯洛伐克政府自然亦唔願任人宰割，亦開始局部動員，加強邊界嘅作戰兵力。
由於第一次世界大戰之後，捷克斯洛伐克喺英法保護下恢復咗主權，同法國簽訂咗互助條約，所以如果德國同捷克斯洛伐克交戰，英法按照條約必然捲入戰爭。9月13號，法國內閣開咗成日會，以尋求對策。當晚，總理達拉第決定請英國首相張伯倫出面調解。
9月13號晚，英國首相張伯倫發畀希特勒一封十萬火急嘅電報，話要同希特勒見面，希望「和平解決」呢個問題。
9月15號張伯倫飛去德國。會面結束後，張伯倫連夜趕返倫敦，同法國人一齊向捷克斯洛伐克政府施壓，要佢哋根據民族自決原則解決蘇台德地區問題。
9月22號希特勒又提出新要求：捷克斯洛伐克境內以德意志族為主要居民嘅地區必須由德國軍隊立即佔領，捷克斯洛伐克軍隊必須喺9月28號冚唪唥撤出蘇台德地區。
對此，捷克斯洛伐克政府唔單止表示拒絕，重宣布全國總動員。
9月27號，希特勒下令德軍7個師進入德捷邊界前沿陣地。由於9月28號係希特勒要求捷政府答覆嘅最後期限，捷克斯洛伐克無意接受佢嘅要求，為防止不測，重下令立即徵召100萬兵員。戰爭好似一觸即發。
9月29號，張伯倫第二次飛德國。當日，喺慕尼黑召開咗由希特勒、墨索里尼、張伯倫、達拉第參加嘅德意英法四國首腦會議，規定將蘇台德區「轉讓」畀德國。而割讓領土嘅捷克斯洛伐克，就冇權出席會議。呢個就係著名嘅「慕尼黑協定」。
9月30日，捷克斯洛伐克政府表示拒絕呢個協定，但英法話，如果捷克斯洛伐克政府唔同意噉英法就冇義務協防捷克。最終，捷克斯洛伐克政府妥協，同意割讓領土。
捷克斯洛伐克喺《慕尼黑協定》之後割畀德國、匈牙利同波蘭嘅領土用唔同顏色表示
希特勒喺呢次會議度聲稱，蘇台德地區係佢對西方嘅最後一次領土要求。張伯倫對此毫無懷疑，返到倫敦落機嗰陣，重興高采烈噉聲稱，佢帶返嚟「一代人嘅和平」。但希特勒冇口齒，喺1939年3月吞併咗捷克斯洛伐克全境。

德國人嘅反應
德國陸軍總參謀長路德維希貝克反對德國喺1938年入侵捷克斯洛伐克，認為德國咁做會搞到同英法開戰，而德國係冇勝算，但係當時德軍高層得佢一個敢當面反對希特勒嘅計劃，最終貝克喺8月辭職，而希特勒叫佢暫時唔好公佈佢辭職嘅消息。

之後
捷克斯洛伐克總統愛德華貝奈斯喺1938年10月辭職。1945年德國投降後，蘇台德地區重新畀返捷克斯洛伐克，喺蘇台德地區嘅德裔居民大部份都畀捷克斯洛伐克驅逐出國。
慕尼黑商場槍擊案

慕尼黑商場槍擊案係2016年7月22號挨晚喺德國慕尼黑一間商場嘅一單槍擊案，涉案槍手係位伊朗裔德國公民，總共殺咗9人，傷咗36人，而槍手最後自殺。
日落

日落，有時叫太陽落山，係自然現象，指太陽因為地球自轉而由個天上面跌落西邊嘅地平線下面，發生喺每日挨晚。
日落大道

日落大道（英文：Sunset Boulevard）係洛杉磯一條馬路，從洛杉磯市中心一直行去太平洋海岸公路，大約有35公里長。日落大道沿途經過西木區、迴聲公園、荷里活、比華利山、Bel Air同埋Pacific Palisades等地。有數唔盡咁多豪華酒店、名店。
日耳曼人

日耳曼人（英文：Germanic people）係起源自北歐、由鐵器時代到中世紀期間活躍嘅一個民族，有共同嘅文化同語言，而家已經分化做唔同民族。
包括德國人、瑞典人、挪威人同英格蘭人等嘅好幾個廿世紀族群，都係日耳曼人嘅後代。
日耳曼尼亞

日耳曼尼亞（粵拼：jat6 ji5 maan6 nei4 aa3；英文：Germania）係指歐洲一個地區，大致上包括日耳曼人傳統世居嘅地方，即係相當現代嘅德國、奧地利、荷蘭以至北歐大半等嘅地方。呢個概念最先係由羅馬人用嘅。
日耳曼語族

日耳曼語族（粵拼：jat6 ji5 maan6 jyu5 zuk6；英文：Germanic languages，注意呢隻字詞同 German 係兩個唔同嘅概念）係印歐語系一個語族，發源自北歐日耳曼人，喺廿一世紀初分佈遍及英文圈、西歐同北歐，主要用拉丁字母拼寫。

概論
睇埋：印歐語言同羅曼語言
下圖係日耳曼語族嘅分類樹狀圖，圖入面包括咗英文（English）同德文（German）等。
荷蘭文、丹麥文、挪威文同瑞典文都係屬於日耳曼語言。
呢啲語言冚唪唥都係原始日耳曼語言（Proto-Germanic）嘅「後代」：原始日耳曼語言估計喺公元前已經存在，主要分佈喺歐洲嘅中北部，後嚟呢隻語言隨住人類遷徙而散佈到去英倫同德國南部等嘅地方，各地方嘅方言慢慢變化，變到愈嚟愈同對方唔同，過咗多個世紀之後就變成現今嘅眾日耳曼語言。
啲人講親日耳曼語言，好多時都係攞佢哋嚟同羅曼語言（Romance languages）比較：羅曼語言主要分佈喺歐洲西南部；法文、意大利文、西班牙文、葡萄牙文同加泰隆尼亞文都係屬於羅曼語言；佢哋嘅共同語言祖先係拉丁文（簡單講就係羅馬帝國嘅語言），並唔係源自原始日耳曼語言。

比較
而家用英文、德文同挪威文呢三隻日耳曼語言做例。睇睇以下三句意思一樣嘅例句：
話例句

粵寒冷嘅冬天就到喇。入嚟我間溫暖嘅屋啦，朋友。歡迎！過嚟，唱歌跳舞啦，飲飲食食啦。我哋有水、啤酒、新鮮揸出嚟嘅牛奶。呀，仲有暖湯！
羅馬字只係大致噉反映語音，而且唔同語言對同一隻羅馬字可以有唔同讀法，例如粵拼：j（吔，也）噉嘅輔音，英文一般會用 y 寫，而德文同挪威文就一般會用 j 寫。但係就算唔考慮呢啲書寫方面嘅問題，都睇得出上面三句句子好相似。

書寫系統
内文：羅馬字
睇埋：盧恩字母
現代嘅日耳曼語言都係用開羅馬字寫嘅。

互通程度
日耳曼語族多個成員之間有互通能力：
丹麥話、挪威話同瑞典話：呢三者之間被指有局部同埋唔對稱嘅互通能力，亦有研究者話三者成方言連續體。
英文同蘇格蘭話：兩者被指局部互通。
德國話同依地話：呢兩隻語言講嗰陣有咁上下互通程度（明顯高過 0%）；不過依地話一向係德國嗰頭嘅猶太人用開嘅，所以依地話習慣上用希伯來字母寫，唔似得典型嘅現代德國話噉用羅馬字寫；因此，兩者喺書寫上互通度就比較低。
日落區

日落區（英文：Sunset District）係美國加州三藩市1個社區。
日置

日置（粵拼：jat6 zi3；日文：日置(Hioki)）係日本九州鹿兒島縣西部城市，位於薩摩半島中西部，西部面向東海，2005年5月1號由日置郡嘅伊集院町、東市來町、日吉町同埋吹上町合併（日文：日本の市町村の廃置分合）而成。日置面積253.01平方公里，2016年10月1號推計人口（日文：推計人口）48,947。
日耳曼歐洲

日耳曼歐洲（Germanic Europe）係指講日耳曼語族語言嘅歐洲地區。
柴元磁

柴元磁，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
柳貴博

柳貴博（1997年8月5號—）係日本足球員，司職後衞，效力FC東京。
柳雷鳥

柳雷鳥（Lagopus lagopus）係雉科雷鳥屬嘅一種雀，主要分佈喺歐亞大陸同北美洲。
柳谷

柳谷（英文：Willowdale），普通話譯惠柳第，係加拿大多倫多北約克一區，位置大約係士刁大道以南401公路以北，Bathurst 以東 Bayview 以西。北約克喺六市合併之前嘅市中心就係喺枊谷。
柳賢榮

柳賢榮，係大韓民國嘅一個女藝人同埋歌手。
柳重言

柳重言（英文：Jim Lau，1963年—），原名柳啟強，係香港音樂人同唱作人，1980年代用填詞人身分入行，之後喺1989年喺CASH流行曲創作大賽攞到最佳填詞獎而開始出名。1990年代初頭，佢加入寶麗金，係佢創作嘅黃金時期。2014年，佢憑50歲年紀參加大陸音樂比賽節目《中國好歌曲》，係呢個節目年紀最大嘅參賽者。
柳雄太郎

柳雄太郎（1995年9月18號—）係日本足球員，打中場位置，效力YSCC橫濱。
柳龍拳

柳龍拳係一個武術師父，氣功師，「大東塾武道」總裁，日本人，創立大東流合氣道，重廣發英雄帖公開挑戰各方武林高手，喺網站宣稱就算柔術不敗高手格雷斯都唔夠佢自創嘅合氣道打，結果喺互聯網上受到廣泛討論。最後喺日本「偵探檔案」網站編輯長山木陽介安排之下，柳龍拳同混合格鬥家岩倉豪打咗場比賽，柳龍拳好似細路咁畀人打到無得還手，影片後來喺網絡上廣泛流傳，重成為好多網誌、討論區嘅話題。
柴

柴，係斷木，用來燒嘅。燒起火可以煮食或取暖。柴太大嚿，可以用柴刀劈細。

文
有所謂開門七件事，柴係其中之一。
柴原誠

柴原誠（1992年4月23號—）係日本足球員，司職中場，效力過清水心跳，FC岐阜，及福島聯。
新蔡

新蔡係中國河南駐馬店一個縣，總面積1442平方公里，人口113萬。
新褲子樂隊

新褲子樂隊（英文：NEW PANTS）係中國大陸搖滾樂隊，喺1996年成立，屬於摩登天空旗下嘅組合。

經歷
2020年4月24號，做咗周深喺《歌手·當打之年》嘅幫唱嘉賓。
新蘭斯敦路球場

新蘭斯敦路球場（愛爾蘭蓋爾文：Bóthar Lansdúin），又叫做英傑華球場（愛爾蘭蓋爾文：Staid Aviva）係愛爾蘭首都都柏林嘅一座大型多用途球場，可以容納51700名觀眾。新蘭斯敦路球場係全愛爾蘭橄欖球隊同愛爾蘭國家男子足球隊嘅主場，亦都係愛爾蘭島唯一一座歐洲足協頂級球場。
新蘭斯敦路球場係喺已經拆咗嘅舊蘭斯敦路球場嘅原址上面起嘅。之前，愛爾蘭足總曾經先後兩次計劃喺都柏林郊外起一座新球場，包括「愛爾蘭電訊公園球場」同「愛爾蘭大球場」，但係兩項計劃都胎死腹中。之後，愛爾蘭足總同共享主場嘅愛爾蘭橄欖球總會商量之後，決定拆除當時由愛爾蘭橄欖球總會所有嘅舊蘭斯敦路球場，再喺原址上面起一座新球場。2009年，英傑華保險同愛爾蘭足總簽訂10年贊助協議，將新球場命名為「英傑華球場」，但係好多愛爾蘭球迷依然叫新球場做「蘭斯敦路球場」。新蘭斯敦路球場喺2010年5月14號啟用。根據愛爾蘭足總同愛爾蘭橄欖球總會事前嘅協議，新蘭斯敦路球場由兩個總會共有，兩個總會以50:50出資建立「蘭斯敦路球場發展公司」運營，兩支球隊繼續共用主場，協議有效期60年。
新蘭斯敦路球場係2011年歐霸盃決賽嘅主辦球場。由於歐洲足協唔准主辦球場用贊助商個名，因此球場曾經短暫改名做「都柏林球場」。
新裕太朗

新裕太朗（1990年3月11號—）係日本足球員，司職前鋒，效力過福島聯。
新藝術運動

新藝術運動（Art Nouveau）係 1890 年至 1910 年間盛行嘅一種國際藝術風格。
德保雪粒

德保雪粒（英文：Turbo Ice）係香港食用冰粒生產商，廠址喺新界屯門區藍地新慶村，預計將會喺2025年畀政府收地。

簡歷
德保雪粒1981年正式開業，2000年由屯門工業區河田街一座工業大廈搬到新慶村五萬呎廠房。德保雪粒而家係香港主要嘅食用冰粒生產商，每日生產800噸冰，提供全香港超過三成嘅冰粒。2022年，因為政府將廠房納入準備起嘅藍地公營房屋項目範圍，計劃2025年收地。公司負責人話由於好難搵啱地方搬，最壞情況係到時要執笠。
德令哈機場

德令哈機場（粵音：dak1 ling6 haa1 gei1 coeng4）係喺中國青海嘅一個機場，喺2014年嗰陣起好兼且開放畀人用嚟搭飛機。
德倫特

德倫特（荷蘭文：Drenthe）係荷蘭嘅其中一個省，首府亞燊。
維基同享有多媒體嘅嘢：Drenthe
德元悠平

德元悠平（1995年9月12號—）係日本足球員，打後衞位置，效力FC琉球。
德利考路

德利考路（Darry Cowl，1925年8月27號—2006年2月14號）係一個法國嘅男諧星、鋼琴家、編劇、作家、音樂家、舞台劇演員、電影演員、電影導演、電視演員，佢喺1957年出道。
德仁

德仁（日文：徳仁／なるひと Naruhito */?；1960年2月23號—）係日本今上天皇，上皇明仁同上皇后美智子嘅大仔，幼名浩宮。隨住明仁喺2019年4月30號提前退位，德仁喺同年5月1號即位日本天皇，定年號為令和。
老婆係前外交官雅子，兩個人生咗個女，叫愛子內親王。

皇孫時代
就快一歲嘅浩宮德仁親王
1960年2月23號，下晝4點15分，皇太子明仁親王同皇太子妃美智子嘅大仔喺東京都千代田區皇居入面嘅宮內廳醫院（日文：宮内庁病院）出世。當時德仁親王喺皇居入面由倉庫改成宮內廳醫院嘅產房出世。當時嘅太子妃美智子喺有咗嗰陣，想畀自己啲仔女同日本嘅普通家庭一樣喺當地醫療機構生，佢提出喺東京都中央區聖路加國際醫院分娩嘅意願，儘管向宮內廳不斷爭取，宮內廳仍然決定畀佢喺宮內廳醫院生產，而唔係嘅民間醫院生產，因此德仁親王曾經調侃自己「喺城河入面嘅穀倉出世」。由於當時宮內廳知道皇太子夫婦為咗生育需要，於是宮內廳就將皇居內嘅穀倉改裝成為宮內廳醫院嘅設施，由東京大學名譽教授同婦產科醫生小林隆負責接生，於是德仁親王就喺啱啱起好嘅宮內廳醫院出世，然後佢嘅出世就打破以往喺皇宮內設置「御產殿」嘅先例，於是成為第一位喺醫院出世嘅皇族成員，其後佢細佬文仁同妹妹清子亦都喺宮內廳醫院出世。作為日本戰後第一個誕生嘅內廷皇族，佢吸引到日本國民嘅關注。
同年2月29號進行命名儀式，由爺爺昭和天皇命名為「浩宮德仁」。幼稱「浩宮」出自四書中嘅《中庸》第32章「浩浩其天」，而個名「德仁」就同樣來自呢本書「苟不固聰明聖知達天德者」。
阿媽美智子曾經係天主教徒，因為要入畀皇室而改信神道教。
某日，德仁發現一條古代道路遺跡，就此迷戀於交通運輸嘅歷史，亦以此為題獲得歷史學學士同碩士學位。佢後來曾經話：「由我童年開始就對道路有著熱切嘅興趣。喺道路上，你可以走向未知嘅世界。或者噉講，既然我過著一種冇機會自由外出行動嘅生活，噉道路就係一種走向未知世界嘅珍貴橋樑。」
德仁阿爸明仁曾經喺澳洲墨爾本有過美好經歷，因而鼓勵德仁到墨爾本增廣見聞，1974年8月，14歲嘅德仁被送去墨爾本嘅寄宿家庭，當時寄宿家庭主人係商人哥連·哈珀（Colin Harper）。

皇太子時代
德仁喺皇太子時期擔任日本赤十字社名譽副總裁，學習院大學歷史館客座研究員。
1993年，德仁同小和田雅子結婚
1989年，老豆明仁繼位，成為新一代天皇，而德仁就響1991年畀明仁冊立為皇太子。1993年，佢同小和田雅子宣佈結婚，響同年6月正式結婚。
響2001年，獨女愛子出世。

天皇時代
德仁響即位大典上面
響2019年，老豆明仁退位，讓位畀德仁，以五十九歲之齡成為天皇，係歷嚟最大年紀嘅天皇。而德仁同日改元「令和」。
同年5月，美國總統當勞侵訪問日本，德仁親自迎接。

年表
1960年2月23號，下晝4點15分，皇太子明仁同太子妃美智子嘅大仔喺東京皇居宮內廳醫院出世，係昭和天皇嘅第一皇孫。
1964年10月29號，進行「着袴之儀」。
1980年2月23號，成年禮（20歲，皇居宮殿春秋之間）。
1982年3月，學習院大學文學部史學科（文學士）畢業。
同年4月，進入學習院大學大學院。攻讀歷史學、中世紀交通同流通史。
1983年到1985年，進入英國牛津大學墨頓學院，研究泰晤士河水路運輸史。
1988年，讀完學習院大學院大學院人文研究科博士前期課程（人文科學碩士）。
1989年1月7號，老豆明仁親王即位，而喺事實上成為新嘅皇太子（皇位第一順位繼承人，法定推定繼承人）。
1991年2月23號，被冊立為皇太子（31歲，皇居宮殿松之間），並被授予「壺切御劍（日文：壺切御剣）」（皇居宮殿表御座所鳳凰之間）。
1993年1月19號，皇室會議宣布，小和田雅子內定為皇太子妃。
同年4月12號，喺小和田邸進行納采儀式。
同年6月9號，結婚典禮（宮中三殿賢所）。
2001年12月1號，獨女敬宮愛子內親王誕生。
2019年5月1號，即位第126代天皇，同年10月22號，喺東京皇居舉行即位大典。

平成
1989年
 比利時（經 法國）列席歐羅巴利亞日本祭開幕式。
1990年
 比利時（經 盧森堡、 美國）出席第10屆國際經濟史學會
1991年
德令哈

德令哈係中國青海海西一個縣級市，總面積27613平方公里，人口12萬。
德保

德保（粵拼：dak1 bou2）係中國廣西百色一縣，面積2575平方公里，人口34萬。
德克士

德克士（英文：dicos）係中國大陸一個美式快餐集團，主要賣炸雞。佢喺1994年喺成都開張。
德克士喺2013年擴張到臺灣，2023年擴張到香港。
暗算

暗算（英文：The Accountant ）係一套2016年上畫嘅美國懸疑電影，主角係位幫犯罪集團核數嘅會計師。套戲由賓艾佛力、安娜姬妲妮、J.K. 西蒙斯、莊柏思瑟、珍史瑪特主演，加芬奧康奈執導。
暗算天機

《暗算天機》（英文：Dark Secret）係由耀榮文化製作嘅香港電視劇，由沈震軒、吳海昕、郭偉亮、尹揚明、鄒文正、周宏峰主演，鄭英偉執導，主要喺廣州拍。
套劇總共有10集，每集大約廿幾分鐘。套劇喺2018年5月11號到5月18號喺OTT平台hmvod上架。而香港免費電視頻道ViuTV亦買咗呢套劇，亦將套劇改為共有5集，每集45分鐘（連廣告），安排喺2018年11月4號到12月2號逢禮拜日晚，頭四集21:30－22:15播出，最後一集21:30－22:30播出，係ViuTV頭一套播出嘅外購港劇。
暗箱

暗箱（英文：Camera obscura），又叫暗盒、暗室，係種光學儀器，可以將影像透過針孔投影出嚟，大約16世紀開始喺歐洲出現，做畫畫嘅輔助工具。暗箱係相機嘅前身。
暗色天堂

《暗色天堂》（英文：Heaven in the Dark）係2016年上畫嘅港產片，由張學友、林嘉欣主演，袁劍偉執導。
暗能量

暗能量（英文：dark energy）係一種形態不明嘅能量，可以用來解釋宇宙加速膨脹。
暗菲沙

暗菲沙（希臘文：Άμφισσα），係希臘嘅一個城市。
暗網

暗網（英文：dark web）係存在喺黑暗網絡上面嘅萬維網內容，只可以用特殊軟件或者對電腦做某啲設定先可以去到。
暗網係由深網嘅小部分構成嘅。深網嘅網絡唔能夠畀正常網上搜尋引擎（例如Google、Yahoo!）搵到。構成暗網嘅隱藏服務網絡包括F2F（英文：Friend-to-friend）嘅小型點對點網絡同埋由公共組織同個人營運嘅大型流行網絡例如Tor、自由網、I2P同埋Riffle（英文：Riffle (anonymity network)）。暗網使用者基於常規網絡未加密嘅性質將佢稱為明網。Tor暗網可以稱為洋蔥區域（onionland）。暗網有嘅嘢大約有賭博、槍械、網誌、色情、黑客、贗品、位元幣、詐騙、暗網市場等等，其中毒品市場佔最多。
暗門函數

暗門函數（trapdoor function）係指一啲由一個方向易計，但由相反方向難計嘅函數。例如想像有個函數 ，攞個輸入  計  好容易，但要攞住個  值計返個  值出嚟就難得好交關，或者要有某啲隱藏資訊 （可以睇吓密匙）先至做得到。
暴瘋刑警

《暴瘋刑警》（韓文：나쁜 녀석들，英文：Bad Guys），係韓國OCN喺2014年10月14號播嘅連續劇，由金政民導演同埋韓正勳編劇。
暴雪

暴雪（英文：blizzard），又叫暴風雪，係指能見度低嘅持續落雪，多數都會夾雜住大風。
大風、持續同能見度低嘅定義唔同國家甚至唔同地區可能有唔同標準，例如美國標準係指風力時速35哩（56公里）或以上，最少落六個鐘，能見度最多四分一哩（約400米）；加拿大標準就指至少四個鐘內持續落雪或者吹雪，能見度最多400米。喺加拿大南部，預期持續四個鐘或以上會有時速40公里或以上嘅強風、能見度最多1公里同攝氏零度以下已經會發暴雪警告。
暴氏

暴（粵拼：bou6）係唐人姓氏，喺《百家姓》裏頭排第244位。

名人
呢篇暴氏係同姓氏有關嘅楔位文章，重未寫完嘅。麻煩你幫手充實佢。
暴雨

暴雨，台灣叫豪雨，或暴風雨，講緊喺短時間入面累積極大嘅降雨量嘅雨，數值大細跟住地理位置唔同而有差異。可能由颱風或鋒面雨造成。暴雨往往造成災害，例如洪災同山泥傾瀉等。
自然系列嘅一部分天氣
溫帶季節
春季
夏季
秋季
冬季
暴大

，全稱香港暴徒中文大學，係香港一個潮流用語，喺2019年香港修例風波期間出現。
鑑於多份立場鮮明嘅報章（尤其係親中陣營）將示威者以「暴徒」代稱，該立場嘅支持者，或者其報章嘅讀者皆因之稱為暴徒。及後有為數唔少嘅中大學生積極參與香港修例風波，索性以「暴徒」稱之，將中大貶稱做「暴徒大學」。當時中大嘅學生唔單只唔介意俾人咁樣稱呼，反而用佢嚟自嘲。

出處
2019年6月下旬，香港中文大學俾人喺 Google Map 度搞搞震，將大學中文名改咗做「香港暴徒中文大學」，之後先至改返。
2019年9月1號中大開學日，校方取消咗開學禮，香港中文大學學生會自行搞開學禮。開學禮入面，中大學生會會長蘇浚峰話，如果中大學生選擇對抗惡法同暴政而被俾人叫做「暴徒」，佢會欣然接受「暴大」呢個名，同埋會以「暴大」為榮。

創作
中大學生會用咗「暴大」做題材，喺2019年9月中製作咗三款T裇，分別寫住「暴大抗爭」、「光復香港，時代革命」、「沒有暴大，只有暴政」嘅口號。
暴雨驕陽

《暴雨驕陽》（英文：Dead Poets Society）係一套1989年嘅美國電影，由羅賓威廉斯、伊芬鶴健主演，彼得韋亞執導。
暴雪娛樂

暴雪娛樂（Blizzard Entertainment）係美國一間整同出電子遊戲嘅公司。
暴雨紅蓮

《暴雨紅蓮》係喺1962年嘅一部粵語片，由李鐵執導，丁瑩、張儀主演。

情節
顏潔蓮喺阿媽死後，走去茶樓做「點心妹」還債。程光遠跟同事包懷德見到潔蓮被債主調戲，光遠為潔蓮解圍，二人共墮愛河。潔蓮嫁俾光遠之後，生咗個仔小遠，生活幸福，令暗戀光遠嘅花月蓉妒忌。
懷德喺月蓉老豆間公司虧空咗公款，為求月蓉包庇，佢獻計陷害潔蓮；潔蓮被逐出家門，走去跳海，好彩被人救起。
月蓉同光遠結婚，刻薄小遠。小遠被車撞傷入院，任職護士嘅潔蓮無意中知道小遠係自己個仔，於是就暗中照顧。
懷德持刀同月蓉借錢不遂，兩敗俱傷，二人臨死前講出真相。光遠一家人於是去搵潔蓮，潔蓮為咗小遠終於答應回家。
暴風雪號航天飛機

暴風雪號航天飛機（俄文：Буран，ГРАУ正式編號11Ф35 К1）係蘇聯製造嘅一架航天飛機，亦都係暴風雪計劃裡面唯一投入使用過嘅航天飛機。喺1993年暴風雪計劃被俄羅斯當局腰斬之前，暴風雪號淨係進行過一次無人飛行。

設計
暴風雪號航天飛機嘅設計，同美國嘅穿梭機相似，但係亦都有兩個重要差異：
美國嘅穿梭機將主引擎裝喺穿梭機上面，外接一個巨大嘅燃料箱。但係暴風雪號就將主引擎裝徂喺負責發射嘅能源號火箭（俄文：Энергия）上面，飛機上面褪出來空間用來裝輔助引擎。因此，暴風雪號降落嘅時候，就算第一次著陸唔成功，都可以用輔助引擎推動重飛、兜個圈、調整姿態再著陸多次，而美國嘅穿梭機著陸就只能夠一次成功；
美國嘅穿梭機採用垂直運輸，運到發射塔之後可以好快升空。而暴風雪號採用水平運輸，運到發射塔之後重要戙起身先至可以升空，無美國嘅穿梭機咁方便。

歷史
暴風雪號航天飛機紀念郵票
1970年代年代末期，蘇聯認為美國極有可能用穿梭機運載同投放核武器，於是決定開發自己嘅航天飛機作為回應。中央機械製造研究院（俄文：Центральный научно-исследовательский институт машиностроения，縮寫「ЦНИИМаш」）受命主導蘇聯航天飛機嘅研發，而軍方亦都從其他設計局調徂一批設計師過去幫手。計劃嘅代號係「暴風雪」，除徂航天飛機本身之外，亦都負責研究運載火箭同專用運輸機，成果分別有能源號火箭同埋安-225運輸機。
1988年11月15號UTC凌晨3點，暴風雪號航天飛機喺哈薩克嘅拜哥努勒發射場升空，執行無人操縱試飛任務。喺用徂206分鐘圍著地球飛徂兩圈之後，暴風雪號喺拜哥努勒發射場嘅跑道自動著陸。雖然當時嘅側風達到每秒17米，但係暴風雪號淨係向側超出預定停機位置3米，向前淨係超出10米。當時，發射嘅錄影帶只有一小部份被人公開徂，而公開嘅部份亦都拍攝唔到發射嘅真實情況，於是有人質疑暴風雪號根本無發射到，淨係被安-225帶徂上天然後飛徂返發射場——當年美國嘅企業號穿梭機亦都係恁樣試飛嘅。為徂平息疑慮，蘇聯當局決定公開全部錄影，證明暴風雪號真係發射徂。蘇聯傳媒重話當時天氣好惡劣。
之後蘇聯當局曾經計劃喺1993年再用暴風雪號進行一次無人飛行，預計會喺太空停留15到20日。但係蘇聯解體之後，俄羅斯聯邦航天局腰斬徂成個暴風雪計劃。
手島志郎

手島志郎（1907年2月26號—1982年11月6號）係大日本帝國足球員，司職前鋒，曾經喺1930年爲日本足球代表隊出場2次，入咗2球，重參加過1930年遠東運動會。
手巾

手巾，係細布一塊，毛巾一種。楔入衫袋褲袋，或荷包。個人乾淨用，抹手抺面，濞鼻涕。
手打咖啡

手打咖啡係澳門一種咖啡特飲，用即溶咖啡粉、食糖同熱水持續攪到杰身後再落牛奶而整成。呢款嘢飲由澳門一間叫「漢記」嘅食肆喺1997年發明，2020年有韓國綜藝節目去咗「漢記」介紹呢款嘢飲，而令呢款嘢飲喺韓國一時風行，當地改用韓式椪糖整，所以又叫椪糖咖啡。
手打檸檬茶

手打檸檬茶，又叫鴨屎香檸檬茶、香水檸檬茶，係檸檬茶一種，2020年代初喺中國大陸首先出現同興起，後尾傳到香港。佢用嘅檸檬係綠色皮嘅香水檸檬，將檸檬切片同碎冰混合，再用舂起勢噉篤，最後倒入茶溝埋。香水檸檬嘅香味被形容做「鴨屎香」。
手島和希

手島和希（1979年6月7號—）係日本足球員，司職後衞，效力過橫濱飛翼，京都不死鳥，及大阪飛腳。
手心的太陽

《手心的太陽》係由姚若龍填詞，彭康甡作曲，吳慶隆編曲，張韶涵演唱。呢隻歌收錄喺《歐若拉》專輯。

簡介
呢隻歌攞咗2005年度雪碧榜台港金曲獎。而MV作品係由黃中平做導演。
手工啤酒

手工啤酒，又叫精釀啤酒（Craft beer）只係少量生產嘅啤酒，強調品質、風格、味道同釀造手藝。
美國釀酒師協會（Brewer's Association）將 craft beer 定義做「產量少、獨立製造、以傳統手法釀製」。
產量少：年產量少於600萬桶（約7.15億公升）
獨立製造：釀酒廠嘅股份之中，大酒廠唔可以佔多過25%
以傳統手法釀製：簡單嚟講，就係唔接受大酒廠用粟米／米溝淡啤酒嘅手法
手工紙

手工紙，紙一種，用來做手工，如摺紙、剪紙之類。通常都裁成四方形。通常有色，可以單面有色，雙面有色。甚至好似花紙咁，印晒花款。
日本手工紙，用洋紙叫折紙，用和紙叫千代紙。
手扣

手扣，又叫孖葉，係鎖住人手腕嘅架撐，用金屬整，有兩個扣分別扣實左右手，中間有鎖鍊連住，通常都係警察用嚟鎖住犯人。
李宜娟

李宜娟（1974年9月26號—）係中國大陸女演員，北京電影學院表演系畢業。喺2011年電視劇《後宮甄嬛傳》度飾演齊月賓（端妃）；2014年電視劇《武媚娘傳奇》度飾演趙含燕。
李家傑

李家傑，GBM，GBS，JP（Peter Lee Ka-kit，1963年5月20號—）係香港企業家，恆基兆業同中華煤氣聯席主席，恆基兆業創辦人兼主席李兆基嘅大仔。

婚姻
由於虔誠信佛，李家傑到家下都冇結婚，但係就喺美國搵咗代母生咗三胞胎。呢件事幹轟動全香港，並因為人倫問題而引發廣泛討論，重有人提出佢嘅行為可能違反咗香港《人類生殖科技條例》。
三個仔喺2010年7月出世，取名智信、智仁、智勇。

個人興趣
李家傑鍾意中國文化，特別係中國藝術、哲學同佛偈，細個讀四書五經，係佛教徒，亦捐過錢喺中國大陸修葺寺廟，喺屋企放咗佛像唻供奉。1999年組成「香港茶會」，研究茶道。

政治立場
佢係香港親中派一員。佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
李家儀

李家儀，係大韓民國嘅一個女藝人同埋歌手。
李宣美

李宣美，係大韓民國嘅一個女藝人同埋歌手。
李定國

李定國（1621年—1662年），字鴻遠，或字寧宇、霖宇、一純、大綬，陝西延安人。係明朝末年嘅一位出名軍事家、大西王張獻忠第二個養仔，做安西將軍。
一六四六年張獻忠死後，李定國降南明，參與北伐抗清。先後創造咗「兩蹶名王」（定南王孔有德（中文：孔有德）、敬謹親王尼堪（中文：尼堪））嘅戰績，明昭宗朝廷封佢做西寧王、晉王。永曆十六年，李定國喺雲南病死，享年四十一。
李宥珍

李宥珍，係大韓民國嘅一個男藝人同埋演員。
把瑠都凱斗

把瑠都凱斗（1984年11月5號—），係日本嘅一個愛沙尼亞男藝人同埋演員。
把關者們

《把關者們》（英語：The Line Watchers），係香港電視廣播有限公司拍攝製作嘅時裝紀律部隊電視劇，由袁偉豪、黃智雯、陳家樂同王敏奕領銜主演，並由劉佩玥、馬貫東、陳自瑤、羅天宇、丁子朗、劉穎鏇同孔德賢聯合演出，編審梁敏華同阮美鳳，監製關樹明。
《把關者們》係繼《緝私群英》（1996年）、《雷霆第一關》（2000年）之後，無綫電視歷嚟第三套以香港海關為題材嘅劇集，以海關唔同部門嘅工作做骨幹，亦會講述海關人員喺香港海關學院嘅受訓過程。呢套劇嘅拍攝過程得到香港海關全力協助，團隊可以喺香港海關學院同口岸等唔對外開放嘅禁區入面拍攝，令觀眾真實了解佢哋嘅工作範疇同職能。
呢套劇喺2020年10月28號開拍，2021年2月7號煞青；喺2021年9月13號21:30首播。呢套劇嘅製作特輯《把關者們 關．繫全民生》喺2021年9月11號19:35ㄧ20:00播出。

故仔大綱
呢個係一個講述香港海關嘅故事，透過版權及商標調查科高級監督海鋒（袁偉豪飾）、貿易管制處總貿易管制主任關佩欣（黃智雯飾）、海關毒品調查課監督溫芷祺（王敏奕飾），三人帶領一眾海關菁英同年青新晉，包括有見習督察陳家興（陳家樂飾），由雞蛋管到原子彈、由奶粉管到白粉，海陸空全天候，展示出智慧海關嘅新面貌。佢哋喺自身嘅逆境入面，都可以跨越難關，秉持「護法守關、專業承擔」嘅宗旨，為本地社會嘅穩定同繁榮作出貢獻，係香港人引以為傲嘅「把關者們」。
把脈

把脈，又叫切脈，係中醫師診症方法，將手指擺喺病人手腕上面感受脈搏，了解身體狀況。
把握今日

日晷上刻住把握今日。carpe diem
畫作女採玫瑰。圖象要及時摘。意謂把握今日
把握今日，拉丁話名句格言，至早出自賀拉斯首詩，西元前廿三年作。拉丁文原寫carpe diem ，英文seize the day亦好常見。話就今日，亦可以講把握當下、把握當前，今下呢一刻。好似唐人講人生苦短及時行樂、活在當下咁。有推斷講，本意可見於兩河流域神話。呢種諗法亦同其他思想共有。基督教聖經，好似舊約全書，依撒意亞廿二章十三節，我哋一齊來飲飲食食，為咗聽日死。新約全書，格林多前書十五章卅二節，都有同一句。
賀拉斯原句寫carpe diem, quam minimum credula postero，即話，把握今日，聽日祇信少少，愈少愈好。呢句點解，後人有啲分歧。呢個可以譬喻，譬喻種嘢，出自天然之樂。喺花盛菓熟，就要當時摘落來。carpe為動字，講主動，語氣祈使，限第二人稱，限單人，限現今。隻字本意講摘，然而賀拉斯借為享受、把握、用咁意思。而diem為名字，dies賓格，受事用，字意日，亦都指今日、當前。
後世好多引用呢句，拉丁文又好，英文又好。見於唔同種類作品。

原詩句解
原詩並非一行一句。有啲幾行一句，有啲句喺行中間斷開。標點後人加，古時亦無分大細階。當中你指魯哥耐，Leuconoe。
全詩咁解。
魯哥耐，知者有罪。你唔好問，諸神畀我畀你乜終期。亦唔好求巴比倫占數表。我哋至好承受曬佢，將來點都好，唔論曜必爹亞神畀我哋多幾個冬天，定呢個冬，係我哋至後一個，佢正正浸蝕緊，泰利輕林海對住啲浮石。要有智慧，濾過啲酒，斬長盼做短間。我哋講嘢嗰陣，令人羨慕啲時光走晒。把握今日，聽日嘅話，信得愈少愈好。
木患子

木患子（學名：Sapindus mukorossi）係無患子科無患子屬嘅植物。佢嘅果俗稱木眼仔，可以做中藥材，有清熱解毒、化痰止咳嘅效用。
木戶站

木戶站（粵拼：muk6 wu6 zaam6；日文：木戸駅(kido eki)）喺日本福島縣雙葉郡楢葉町，係東日本旅客鐵道嘅火車站。

車站嘅結構
站臺設計係兩面兩綫嘅地面車站。
木戸皓貴

木戸皓貴（1995年6月28號—）係日本足球員，打前鋒位置，效力福岡黃蜂。
木戶幸一

木戶幸一（粵拼：muk6 wu6 hang6 jat1；日文：木戸 幸一(Kido Kōichi)；1889年7月18號—1977年4月6號），日本昭和時期官僚、政治人。爵位係侯爵。曾經做過內大臣、文部大臣、厚生大臣同內務大臣，亦係貴族院議員。
佢係昭和天皇嘅親信之一。二戰中期，當時係內大臣嘅木戶提名好戰嘅東條英機出任首相，因而同二戰扯上關係。日本投降之後，佢畀GHQ以甲級戰犯罪名拉咗，開頭畀人判終身監禁，1955年畀人假釋釋放。

早年
木戶幸一1889年7月18號響東京府東京市赤坂區新坂町六二（即依家東京都港區）出世。老豆木戶孝正，原本姓「來原」，老豆阿媽分別係長州藩士來原良藏（幸一阿爺）同木戶治子（木戶孝允細妹・幸一阿嫲）。但由於木戶孝允冇仔得個女，要男人嚟繼承家督，所以就搵嚟外甥孝正做佢契仔；又將大女好子嫁畀孝正。
後嚟好子早死，孝正續娶，生咗三個仔女，其中大仔就係幸一；下有細佬和田小六、細妹八重子。
佢讀過學習院高等科，後嚟畢業於京都帝國大學法科大學政治學科（即依家京都大學法學部）。1917年老豆病死，作為大仔嘅木戶幸一繼承家督，成為侯爵，出任貴族院議員。1927年，以近衛文麿帶頭嘅人唔滿意研究會，於是另外成立火曜會，其中就有木戶幸一。
畢業之後，佢響農商務省做官僚，出任過水產局事務官、工務局工務課長、同會計課長、産業合理局部長。後嚟農商務省分拆成農林省同商工省，木戶揀左過檔到商工省。佢響商工省都做左好耐，做過臨時産業合理局第一部長兼第二部長。
直至1930年，經昔日老友・兼小學師兄近衛文麿提拔，佢唔再撈商工省，轉為做內大臣府秘書官長。

政治生涯
1930年出任內大臣府秘書官長。
1936年2月爆發二二六事件，皇道派發動政變失敗，當時木戶聯同統制派嘅東條英機、杉山元處理呢次事件，得到昭和天皇賞識。由此開始，木戶成為天皇嘅親信之一，亦開始參加中央政治。
自1937年起，佢先後出任文部大臣、厚生大臣、內務大臣，1938年期間係同時兼任厚生大臣同文部大臣。任內佢決定歸還1940年夏季奧林匹克運動會嘅主辦權。
1940年，佢出任內大臣。由於佢奉行官僚主義，深得天皇信賴。當時昭和天皇嘅左右有三個：木戶、前首相西園寺公望、前內大臣牧野伸顯。
1941年，因為外交失敗，近衛文麿被迫辭職，下任首相係邊個成為問題。其中牧野年事已高，西園寺決定唔參加首相提名，所以揀邊個提名嘅重任落到木戶幸一身上。
近衛文麿提名東久邇宮稔彥王為下任首相。呢個決定惹嚟唔少人反對；一，稔彥王主張同美國和平談判，唔符合軍國主義；二，佢身為皇室成員，一旦戰爭擴大，皇室要負上好大責任。響昭和天皇同眾多元老嘅反對下，最終首相侯選人得海軍出身嘅及川古志郎，同陸軍出身嘅東條英機。
響同月17號嘅重臣會議上，林銑十郎要求畀稔彥王做首相，之後若槻禮次郎認為東條太好戰、畀外國人印象好差，反對由軍人出任。呢幾個提議一一畀木戶否決。最後，佢以「不入虎穴，焉得虎子」做理由，提名強硬嘅東條英機為下任首相。第二日，東條正式上任。
響二戰初期，木戶全力支持東條英機，甚至響駐兵問題上反對撤軍；但響後期，戰局開始對日本不利，主和派嘅聲音越嚟越大，木戶亦參加埋終戰工作。同時，佢同其他元老恁冧咗東條內閣。

戰後
響審判上，木戶響度進行答辯
東京審判期間嘅木戶
1945年8月日本正式投降，二戰玩完。盟軍正式進駐日本，開始追究有份推動二戰嘅政治人。同年11月，佢畀遠東國際軍事法庭以「甲級戰犯」罪名拉咗。
響審判上，木戶身為天皇嘅親信，為咗證明同天皇無關，佢承認自己嘅罪行，仲交上自己份日記（《木戶日記》）做證明。佢表示「唔隱瞞，唔驚」，話自己有份處理終戰工作，幫天皇頒佈終戰詔書，佢係反戰、唔應該要拉佢。但法官Arthur Comyns Carr並唔接納佢嘅「無罪論」，認為如果天皇真係反戰，咁木戶身為左右手嘅當然係跟老細做嘢、一齊反戰。佢嘅證詞證明唔到天皇係清白（反而係東條英機嘅證詞證明天皇唔關事）。另外，其他軍人同政治人亦對木戶嘅「無罪論」好嬲，其中武藤章、佐藤賢了響前往巢鴨監獄服刑嗰陣更加批評佢係「厚顔無恥、混帳東西」。
最後，由十一個法官組成嘅審判團入面經五票賛成、六票反對下，木戶唔使死刑。後嚟判佢終身監禁，響巢鴨監獄服刑。
木戶響盬獄入面曾經勸天皇退位，話：「呢次戰敗，無論點樣陛下（天皇）都有一定嘅責任......將美國同其他國家嘅諗法置之於外，服從真理再去做事先係啱嘅。」但係唔知天皇係受到乜嘢影響，佢響後嚟嘅致詞入面完全冇提退位同道歉，木戶表示「好失望」。
1955年，木戶因為身體嘅原因，得到咗假釋嘅機會。佢宣佈退出政界，先係去大磯歸隱；後嚟搬去青山。1969年響佢生日嗰陣，天皇賜杖畀佢。
1977年，因為肝硬化，木戶響宮內廳醫院走咗，終年87歲。之後畀人葬響東京都府中市多磨町嘅多磨靈園。
木戶衣吹

木戶衣吹 ，係日本嘅一個女藝人同埋配音員。
木戶孝允

木戶孝允（1833年8月11號—1877年5月26號）係日本明治維新初期嘅政治人，本嚟係出身長州藩嘅日本武士，之後佢同西鄉隆盛、大久保利通撐維新運動。

屋企
老豆：和田昌景
契爺：桂孝古
老婆：木崎松子
獨女：木戶好子
木戶孝允得個女好子，但佢又想由男人繼承家督，所以佢有好幾個契仔：
桂勝三郎（外甥・本姓和田）
木戶正二郎（外甥・本姓來原）
木戶忠太郎（老婆松子個外甥・本姓木崎）
木戶孝正（外甥・本姓來原）
其中桂勝三郎同木戶正二郎都早死。最後佢由木戶孝正繼承家督；另外木戶孝正仲娶埋孝允個獨女好子，不過好子響18歲嗰年早死。
維基同享有多媒體嘅嘢：Kido Takayoshi
木昇戰紀

《木昇戰紀》（Jupiter Ascending）係一部2015年嘅太空歌劇科幻電影，由華高斯基姐妹做導演、監製同編劇。主演係米娜古妮絲、卓寧泰坦、辛般、艾迪烈柏尼。
極速快感：世界

極速快感：世界（英文：Need for Speed: World），係由藝電開發嘅競速遊戲，2010年推出。
極速快感2

極速快感2（英文：Need for Speed II），係由藝電開發嘅競速遊戲，1997年推出。
極速快感：V拉力

極速快感：V拉力（英文：Need for Speed: V-Rally），係由藝電開發嘅競速遊戲，1997年推出。
極速快感系列

《極速快感系列》（Need for Speed）係由藝電發行嘅一個競速遊戲系列，1994年開始推出。
極速快感：全民公敵

極速快感：全民公敵（英文：Need for Speed: Most Wanted），係由藝電開發嘅競速遊戲，2005年推出。
極速快感：亡命天涯

極速快感：亡命天涯（英文：Need for Speed: The Run），係由藝電開發嘅競速遊戲，2011年推出。
搏激戰

《搏激戰》（英文：War）係2007年首映嘅美國驚慄動作電影，由菲臘艾特維執導，李連杰、積遜斯特咸、鄭浩南、尊龍主演。
搏擊會

《搏擊會》（Fight Club）係一部1999年嘅美國電影，由大衛芬查執導，改編Chuck Palahniuk嘅1996年同名小說。主演係畢彼特、愛德華諾頓、海倫娜寶咸卡達。
搓手液

搓手液係種衛生用品，喺無水洗手嘅情況下仍可以清潔同消毒對手，殺咗絕大部份微生物。皆因大多數都有酒精成份（通常有70%或者更多），所以好多時亦叫做酒精搓手液。疫情時候喺室內焗住要搽。
損益表

損益表係財務報表嘅一種，用嚟報告一間企業或機構喺特定會計期間嘅財務業績。

目的
損益表總結一間企業或機構喺特定會計期間點樣通過營運同非營運活動產生收入同支出，等讀者可以透過損益表嚟瞭解同評估嗰間企業或機構嘅財務業績。損益表重會顯示喺特定會計期間發生嘅淨利潤或虧損，等讀者可以好快咁知道嗰間企業或機構嘅盈虧狀況。

組成
損益表分為兩部分：經營同非經營，亦可以分為收入同支出。損益表嘅經營部分披露由正常業務營運直接導致嘅收入同和支出嘅信息。支出包括成本（例如銷售成本）、行政及管理費用、行銷費用、研發費用，或者任何重大嘅費用類別。非經營部份披露同公司常規業務冇直接關係嘅活動嘅收入同支出信息，因為係非經營嘅性質，金額通常都唔會好大。上面兩類嘅收入，減去支出，得出稅前利潤，再減除所得稅支出，就會得出特定會計期間嘅期間利潤。如果收入少過支出，就表示嗰間企業或機構有虧損，亦即係蝕本。

比例分析
利用損益表上嘅資料，加埋其他財務報表，讀者可以做比例分析，嚟評估同比較唔同企業嘅表現。以下係部分常用嘅比例分析。
毛利率：（銷售收入淨額－銷售成本）÷ 銷售收入淨額 x 100%
淨利率：稅後利潤 ÷ 銷售收入淨額 x 100%
每股盈利：稅後利潤 ÷ 流通在外的普通股加權股數
市盈率：每股市價 ÷ 每股盈利（倍）
搓波

搓波係足球技巧，控球動作一種。
足球員將自己隻腳喺個波上面一搓，個波就跟住隻腳轆。
通常足球員用呢一招整郁個貼身嘅波，或微細控制個波嘅方向；佢哋過人亦會混埋插花一齊用，因為兩種動作睇落好相似。連續搓兩下波係一種突破重圍嘅好招數。
被公認為法國球王嘅施丹（Zinedine Zidane）就最擅長呢下嘢，佢有套招牌搓波動作俾人稱之為「施丹式轉身」，難度唔算非常高，但係用嚟過人就非常之有效，所以好多業餘踢波之人同埋新一輩嘅職業球員都會學呢招嚟旁身，而其他國際級嘅球星有時亦會使出呢招嚟繞過對手。
不過，如果玩搓波玩得唔小心或者技術唔夠，搓波好易會變成踩波車。
搖搖

搖搖係種玩具，兩邊係圓形蓋，圓心有個軸心，再用條長嘅幼繩綁住，另一邊翹圈綁喺玩家手指度。玩家用力掉個搖搖出去，佢會係噉轉，最後用手一拉，就可以收返個搖搖喺手。
搖搖車

搖搖車（英文：Kiddie Ride），係專門為小朋友設計嘅電動遊樂設施，屬於細型遊樂設施。廣泛安裝喺公共休閑場所，例如遊樂園、購物中心、酒店大堂、電子遊戲廳、超市外圍等，有時亦會見到喺餐廳同汽車銷售展廳等非傳統場所。呢啲設施藉住吸引3至8歲嘅小朋友群體，用佢哋低速、安全嘅特性提供娛樂體驗。
設計多樣化嘅搖搖車既包括模仿各類交通工具——如汽車、火車、飛機——嘅實物模型，亦涵蓋以動漫人物同動物作為靈感嘅創意作品，目的係喚起小朋友嘅想像力同探索欲。除咗基本嘅搖擺同旋轉動作，呢啲遊樂設施通常仲配備互動組件，例如可以操作嘅方向盤、掣，以及能夠播放音樂同發出聲音效果嘅裝置，增強小朋友嘅參與感。隨著科技進步，一啲現代搖搖車仲支持刷卡或掃碼支付，以適應數碼支付趨勢。
搖搖車唔單止係小朋友嘅娛樂工具，佢哋仲被商業空間用來吸引家庭消費者，增加場所嘅互動性同趣味性。喺為小朋友哋提供歡樂嘅同時，搖搖車仲幫助佢哋學習基本嘅交通工具知識、培養音樂節奏感，以及通過各種操作活動鍛煉手眼協調能力。

歷史同發展
喺1930年，賽克斯頓嘅詹姆斯·奧托·哈斯（James Otto Hahs）創造咗一種創新嘅細路遊樂設施，叫做「哈斯步態機械馬」（Hahs Gaited Mechanical Horse），呢個發明最初係想做為送俾細路嘅聖誕禮物。哈斯好快就意識到呢個發明嘅商業潛力，並開始探索點樣將佢商業化。最初使用嘅同傳統旋轉木馬相似嘅重材料好快就證明係唔切實際嘅，推動佢採用咗一種輕質嘅鋁材料。經過創新設計嘅電動搖搖馬之後喺賽克斯頓嘅哈斯機械工廠得到生產，並且喺1932年獲得咗佢嘅首個發明獎項。1933年，哈斯同展品供應公司簽訂咗分銷協議，獲得咗銷售利潤嘅5%。呢個發明最終令佢成為咗一位富有嘅發明家，而到咗1953年，呢個發明被Billboard雜誌評為「年度增長最快嘅業務」。
隨住全球範圍內嘅普及，搖搖車喺中國大陸同台灣占咗重要嘅地位。喺中國大陸，改革開放帶動經濟快速增長，搖搖車成為城市文化嘅一部分，設計同功能隨住科技進步唔斷升級，並產生咗浙江台州等多個大規模生成搖搖車嘅地方。台灣嘅搖搖車則融入咗更多本土文化元素，強調安全同創新。今日，無論喺中國大陸定係台灣，搖搖車都已經成為細路遊樂場所嘅標配設施，唔斷融入互動性同教育功能，反映咗社會喺細路娛樂同家庭生活方面嘅變遷同發展，成為連接過去同現在，老一代同新一代嘅重要橋樑。
搏女星

搏女星（Cyrene），即係小行星133，係太陽系小行星帶嘅一粒小行星，喺1873年8月16號發現。
日本短角和牛

日本短角和牛（日文：日本短角種）係種原產自日本嘅牛品種，亦係四個和牛品種其中一個，特徵係有短嘅牛角。
日本甲組職業足球聯賽

日本甲組職業足球聯賽（日文：J1リーグ）係日本嘅頂級職業足球聯賽。聯賽有18隊。
日本發光鯛

日本發光鯛（學名：Acropoma japonicum）係發光鯛科發光鯛屬嘅其中一個種。
日本眾議院議員總選舉

日本眾議院議員總選舉係日本眾議院每年四年舉行一次嘅換屆選舉，但係設有中途解散制度，意味著每屆任期唔一定係四年。